CELEX: 31970D0108
Language: el
Date: 1970-01-27 00:00:00
Title: 70/108/ΕΟΚ: Απόφαση τού Συμβουλίου τής 27ης Ιανουαρίου 1970 περί τροποποιήσεως τής αποφάσεως τού Συμβουλίου τής 13ης Μαΐου 1965 «περί εφαρμογής τού άρθρου 4 τής αποφάσεως τού Συμβουλίου τής 22ας Ιουνίου 1964 περί διεξαγωγής ερεύνης γιά τό κόστος τών έργων υποδομής πού εξυπηρετούν τίς σιδηροδρομικές, οδικές καί εσωτερικές πλωτές μεταφορές»

Avis juridique important

|

31970D0108

70/108/ΕΟΚ: Απόφαση τού Συμβουλίου τής 27ης Ιανουαρίου 1970 περί τροποποιήσεως τής αποφάσεως τού Συμβουλίου τής 13ης Μαΐου 1965 «περί εφαρμογής τού άρθρου 4 τής αποφάσεως τού Συμβουλίου τής 22ας Ιουνίου 1964 περί διεξαγωγής ερεύνης γιά τό κόστος τών έργων υποδομής πού εξυπηρετούν τίς σιδηροδρομικές, οδικές καί εσωτερικές πλωτές μεταφορές»  

Επίσημη Εφημερίδα αριθ. L 023 της 30/01/1970 σ. 0024 - 0025 Φινλανδική ειδική έκδοση: Κεφάλαιο 7 τόμος 1 σ. 0095  Δανική ειδική έκδοση: Σειρά I Κεφάλαιο 1970(I) σ. 0051  Σουηδική ειδική έκδοση: Κεφάλαιο 7 τόμος 1 σ. 0095  Αγγλική ειδική έκδοση: Σειρά I Κεφάλαιο 1970(I) σ. 0064  Ελληνική ειδική έκδοση: Κεφάλαιο 07 τόμος 1 σ. 0133  Ισπανική ειδική έκδοση: Κεφάλαιο 07 τόμος 1 σ. 0128  Πορτογαλική ειδική έκδοση : Κεφάλαιο 07 τόμος 1 σ. 0128 

ΑΠΟΦΑΣΗ ΤΟΥ ΣΥΜΒΟΥΛΙΟΥ της 27ης Ιανουαρίου 1970 περί τροποποιήσεως της αποφάσεως του Συμβουλίου της 13ης Μαΐου 1965 "περί εφαρμογής του άρθρου 4 της αποφάσεως του Συμβουλίου της 22ας Ιουνίου 1964 περί διεξαγωγής ερεύνης για το κόστος των έργων  υποδομής που εξυπηρετούν τις σιδηροδρομικές, οδικές και εσωτερικές πλωτές μεταφορές"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 75,  την απόφαση του Συμβουλίου της 13ης Μαΐου 1965 περί εφαρμογής του άρθρου 4 της αποφάσεως του Συμβουλίου της 22ας Ιουνίου 1964 περί διεξαγωγής ερεύνης για το κόστος των έργων υποδομής που εξυπηρετούν τις σιδηροδρομικές, οδικές και εσωτερικές πλωτές  μεταφορές (1), και ιδίως το άρθρο 4,  την πρόταση της Επιτροπής,  τη γνώμη της Συνελεύσεως (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το άρθρο 4 παράγραφος 1 της αποφάσεως της 13ης Μαΐου 1965 προβλέπει την εκπόνηση από τα Κράτη μέλη μελετών, επί μεμονωμένων περιπτώσεων, για την επισήμανση των προβλημάτων που ανακύπτουν κατά την εφαρμογή ορισμένων μεθόδων σε θέματα καταλογισμού του  κόστους για έργα υποδομής- ότι εν τούτοις το άρθρο 4 παράγραφος 3, προβλέπει ρητώς ότι οι διατάξεις αυτές δύνανται να τροποποιηθούν, για να ληφθούν υπόψη τα αποτελέσματα της μελέτης - οδηγού που αναφέρεται στο άρθρο 3- ότι η μελέτη αυτή αποδεικνύει ότι  είναι δυνατό να διακοπεί η εκπόνηση των περισσοτέρων μελετών που είχαν προβλεφθεί αρχικά, επί μεμονωμένων περιπτώσεων, χωρίς να ανακύψουν δυσκολίες- ότι, πάντως, η μελέτη - οδηγός δεν επέτρεψε να προσδιορισθούν τα προβλήματα των οδικών έργων υποδομής, στις αστικές περιοχές- ότι κατά συνέπεια είναι αναγκαίο να συνεχισθεί η εκπόνηση των μελετών, που προβλέπονται σχετικά, ενώ παράλληλα να  επαναδιατυπωθούν οι σκοποί και να επανακαθορισθούν τα κριτήρια επιλογής των περιπτώσεων για μελέτη- ότι αντικείμενο αυτών των μελετών πρέπει να είναι, τόσο η διευκρίνιση των θεωρητικών πλευρών των προβλημάτων που τίθενται στο πλαίσιο τιμολογήσεως της  χρήσεως των έργων υποδομής σε αστικές περιοχές όσο και η ανάπτυξη των απαιτουμένων μέσων για την ενδεχόμενη εφαρμογή τέτοιου συστήματος τιμολογήσεως,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Το κείμενο του άρθρου 4 της αποφάσεως του Συμβουλίου της 13ης Μαΐου 1965 περί εφαρμογής του άρθρου 4 της αποφάσεως του Συμβουλίου της 22ας Ιουνίου 1964 περί διεξαγωγής ερεύνης για το κόστος των έργων υποδομής που εξυπηρετούν τις σιδηροδρομικές,  οδικές και εσωτερικές πλωτές μεταφορές, αντικαθίσταται από τις ακόλουθες διατάξεις:  "1. Κάθε Κράτος μέλος με εξαίρεση το Λουξεμβούργο, θα εκπονήσει μελέτη για την επισήμανση των θεωρητικών και πρακτικών προβλημάτων που τίθενται στο πλαίσιο της τιμολογήσεως της χρήσεως των οδικών έργων υποδομής στις αστικές περιοχές.  Σκοπός των μελετών αυτών είναι να επιτρέψουν τον καθορισμό του οικονομικού καθεστώτος που διέπει την χρησιμοποίηση των έργων υποδομής, τον προσδιορισμό των λεπτομερειών καταλογισμού του κόστους αυτών των έργων υποδομής και την ανάπτυξη των  καταλληλοτέρων μέσων για την ενδεχόμενη εφαρμογή αυτού του καθεστώτος.  2. Για το σκοπό καλύψεως όσο το δυνατό μεγαλύτερου αριθμού περιπτώσεων, τα Κράτη μέλη για την επιλογή των περιπτώσεων οι οποίες πρέπει να αποτελέσουν το αντικείμενο των μελετών που αναφέρονται στην παράγραφο 1 και για την κατανομή των μελετών αυτών  μεταξύ τους, ύστερα από κοινή συμφωνία, θα λάβουν υπόψη τους τα κριτήρια που απαριθμούνται ακολούθως:  - το μέγεθος του πληθυσμού της αστικής περιοχής,  - την έκταση της αστικής περιοχής,  - τις κοινωνικές και οικονομικές λειτουργίες της αστικής περιοχής,  - την ύπαρξη αστικών και ημιαστικών σιδηροδρομικών μεταφορών.  3. Τα Κράτη μέλη θα λάβουν οικονομική ενίσχυση από την Κοινότητα για τις δαπάνες, που βαρύνουν καθένα από αυτά, βάσει της κατανομής των εργασιών σύμφωνα με την παράγραφο 4. Οι αναγκαίες πιστώσεις για το σκοπό αυτό, θα εγγραφούν εγκαίρως στον  προϋπολογισμό των Κοινοτήτων, στο κεφάλαιο περί γενικών μελετών και ερευνών κοινοτικού χαρακτήρος.  4. Για το σκοπό αποφυγής διπλής εργασίας, τα Κράτη μέλη θα προβαίνουν σε διαβουλεύσεις, για τον τρόπο της μεταξύ τους κατανομής της μελέτης των γενικών θεωρητικών και πρακτικών πλευρών του προβλήματος της τιμολογήσεως της χρήσεως των οδικών έργων  υποδομής, στις αστικές περιοχές.  5. Τα Κράτη μέλη θα ανακοινώσουν τις μελέτες στην Επιτροπή, προ της 1ης Φεβρουαρίου 1973. Η Επιτροπή θα υποβάλει στο Συμβούλιο έκθεση επί των αποτελεσμάτων των μελετών αυτών, η οποία θα περιλαμβάνει τα συμπεράσματα που εξάγονται ως προς την ενδεχόμενη  εισαγωγή στο πλαίσιο της κοινής πολιτικής μεταφορών, συστήματος τιμολογήσεως της χρήσεως των οδικών έργων υποδομής στις αστικές περιοχές, καθώς και ως προς τις αρχές και τα μέσα εφαρμογής ενός τέτοιου συστήματος τιμολογήσεως."  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 27 Ιανουαρίου 1970.  Για το Συμβούλιο Ο Πρόεδρος A. BERTRAND  (1) ΕΕ αριθ. 88 της 24. 5. 1965, σ. 1473/65 (2) ΕΕ αριθ. Α. 41 της 1. 4. 1969, σ. 6.  (3) ΕΕ αριθ. Α 48 της 16. 4. 1969, σ. 9.